23. ΝΟΜΟΘΕΤ. ΔΙΑΤΑΓΜΑ υπ’ αριθ. 3573 της 13/13 Οκτ. 1956 (ΦΕΚ Α΄ 249) Περί κυρώσεως συμφωνίας μεταξύ της Ελληνικής Κυβερνήσεως και της Κυβερνήσεως των Η.Π.Α. δια την αύξησιν της ικανότητος παραγωγής, συντηρήσεως και επισκευής πυρομαχικών. Άρθρ.1.-Κυρούται η από 27 Μαΐου 1955 συμφωνία μεταξύ της Ελληνικής Κυβερνήσεως και της Κυβερνήσεως των Ηνωμένων Πολιτειών της Αμερικής, καταρτισθείσα δι’ ανταλλαγής διακοινώσεων, ων το κείμενον έπεται εν αγλικώ πρωτοτύπω και ελληνική μεταφράσει και της οποίας η ισχύς άρχεται από της υπογραφής της. α/α 372 Πρεσβεία Η.Π.Α. Αθήναι τη 27-5-1955 Προς την Α.Ε. Κύριον Στέφανον Στεφανόπουλον Υπουργόν επί των Εξωτερικών Εξοχώτατε, Έχω την τιμήν ν’ αναφερθώ εις προσφάτους διαπραγματεύσεις μεταξύ των αντιπροσώπων των δύο Κυβερνήσεών μας αφορώσας ειδικόν πρόγραμμα βοηθείας υπό μορφήν εγκαταστάσεων εκ μέρους της Κυβερνήσεως των ΗΠΑ προς την Ελληνικήν Κυβέρνησιν, το οποίον θέλει εκτελεσθή συμφώνως προς τας αρχάς και τους όρους των διακοινώσεων των ανταλλαγεισών την 30ην Ιουλ. 1954 ως και ετέρων συμφωνιών εν ισχύϊ μεταξύ των δύο Κυβερνήσεων αι οποίαι ενδεχομένως έχουν εφαρμογήν εν προκειμένω. Σκοπός του προγράμματος τούτου είναι η αύξησις της ικανότητος της Ελλάδος προς παραγωγήν, συντήρησιν ή επισκευήν πυρομαχικών και εξαρτημάτων πυρομαχικών, δεδομένου ότι τοιαύτη ηυξημένη ικανότης είναι επειγόντως αναγκαία δια την αμοιβαίαν ασφάλειαν των χωρών του Βορειοατλαντικού Συμφώνου. Ως αποτέλεσμα των διαπραγματεύσεων τούτων συνωμολογήθησαν τα κάτωθι: 1.Αναφορικώς προς την βοήθειαν υπό μορφήν εγκαταστάσεων την χορηγηθησομένην υπό των Η.Π.Α. η Ελληνική Κυβέρνησις αναλαμβάνει τας ακολούθους υποχρεώσεις: α)Κατά την πώλησιν πυρομαχικών και εξαρτημάτων πυρομαχικών παραχθέντων, συντηρηθέντων, ή επισκευασθέντων εις εγκαταστάσεις ανεγερθείσας τη βοηθεία της Κυβερνήσεως των Η.Π.Α. ή κατά την διατίμησιν συναφών υπηρεσιών δεν θέλει προβή εις διακριτικήν μεταχείρισιν εις βάρος οιασδήποτε χώρας μετεχούσης του Βορειοατλαντικού Συμφώνου, όσον αφορά τας ζητουμένας τιμάς, την προσφερομένην ποιότητα ή τας ημερομηνίας παραδόσεως. β)Θέλει συντηρή τας προσθέτους εγκαταστάσεις τας διατεθείσας μέσω της βοηθείας των Η.Π.Α. εις τρόπον ώστε ταχέως εάν τούτο ήθελεν απαιτηθή να αναλάβουν την παραγωγήν, συντήρησιν ή επισκευήν πυρομαχικών και εξαρτημάτων πυρομαχικών. Παντώς, εν τω μεταξύ, ο χορηγούμενος υπό των Η.Π.Α. εξοπλισμός και αι τοιαύται πρόσθετοι εγκαταστάσεις επιτρέπεται να χρησιμοποιώνται και δι’ άλλους σκοπούς υπό τον όρον ότι η τοιαύτη χρήσις δεν θέλει παρεμποδίσει την άμεσον ετοιμότητα του τοιούτου εξοπλισμού και εγκαταστάσεων δια την παραγωγήν, συντήρησιν ή επισκευήν των πυρομαχικών ή εξαρτημάτων πυρομαχικών. γ)Θέλει προμηθεύση απάσας τας αναγκαιούσας εδαφικάς εκτάσεις, κτίρια, εφόδια, υλικά και υπηρεσίας δια τας προσθέτους εγκαταστάσεις, εκτός των εφοδίων και της τεχνικής βοηθείας, η οποία θα χορηγηθή υπό της Κυβερνήσεως των Η.Π.Α. και θέλει λάβη πάντα τα απαραίτητα μέτρα δια να επιτύχη την αύξησιν των εγκαταστάσεων την επιδιωκομένην υπό του προγράμματος. 2.Γίνεται αμοιβαίως δεκτόν, ότι η διάθεσις των κεφαλαίων εκ μέρους του Κογκρέσου των Η.Π.Α. αποσκοπεί εις την υποβοήθησιν της δημιουργίας καθαράς αυξήσεως του δυναμικού των Ευρωπαϊκών χωρών δια την παραγωγήν, συντήρησιν ή επισκευήν πυρομαχικών και εξαρτημάτων πυρομαχικών. Προς επίτευξιν του σκοπού τούτου η Ελληνική Κυβέρνησις αναλαμβάνει όπως επιπροσθέτως των νεών εγκαταστάσεων περί ων κατωτέρω συντηρή ή λαμβάνη τα κατάλληλα μέτρα δια την διατήρησιν εις κατάστασιν λειτουργίας συνολικού δυναμικού δια την παραγωγήν, συντήρησιν ή επισκευήν πυρομαχικών και εξαρτημάτων πυρομαχικών, το οποίον δεν θα είναι επί έλαττον του συνόλου του νυν υφισταμένου και του ήδη προγραμματισθέντος προς κατασκευήν εν Ελλάδι είτε ιδιωτικής είτε κρατικής ιδιοκτησίας. 3.Αι υποχρεώσεις αι αναγραφόμεναι εις τας παρ. 1β και 2 εν σχέσει προς την συντήρησιν των εγκαταστάσεων αναλαμβάνονται υπό την προϋπόθεσιν, ότι εις περίπτωσιν κατά την οποίαν μεταβολή συνθηκών ήθελε καταστήση την συνεχή συμμόρφωσιν προς τας υποχρεώσεις ταύτας είτε περιττήν δια την υπόθεσιν της αμύνης είτε ανέφικτον τότε η Κυβέρνησις δύναται, κατόπιν συνεννοήσεων μετά της Κυβερνήσεως των Η.Π.Α. να τροποποιήση τας υποχρεώσεις ταύτας αναλόγως προς τας μεταβληθείσας συνθήκας. 4.Η Κυβέρνησις των Η.Π.Α. συμφώνως προς τας διατάξεις και τους όρους της εν ισχύϊ εις τας Η.Π.Α. νομοθεσίας θέλει εφοδιάσει την Ελληνικήν Κυβέρνησιν δια πάντων των εφοδίων των αναγκαιούντων εις την παραγωγήν, συντήρησιν ή επισκευήν και παράσχει τεχνικήν βοήθειαν, ως συμφωνείται αμοιβαίως κατά τας διατάξεις της επομένης παρ. 5. Στρατιωτικές Προμήθειες 36.Ζ.α.23 Σελ. 517 5.Κατά την εκτέλεσιν του προγράμματος της βοηθείας υπό μορφήν εγκαταστάσεων, αι δύο Κυβερνήσεις, ενεργούσαι μέσω αρμοδίων εντεταλμένων εκπροσώπων των θέλουν συνάψει συμπληρωματικάς συμφωνίας καλυπτούσας τα αναλαμβανόμενα ειδικά σχέδια, τα οποία θα διαλαμβάνουν την φύσιν και το ύψος της συμβολής των Κυβερνήσεων Ελλάδος και Η.Π.Α., την περιγραφήν και τον σκοπόν των ιδρυθησομένων εγκαταστάσεων ως και ετέρας σχετικάς λεπτομέρειας. Τοιαύται συμφωνίαι δύνανται να προβλέπουν την προμήθειαν υπό της Κυβερνήσεως των Η.Π.Α. παρά της Ελληνικής Κυβερνήσεως εφοδίων, μέσω του προγράμμάτος υπερποντίων παραγγελιών και μεταβίβασιν των εφοδίων τούτων υπό της Κυβερνήσεως των Η.Π.Α. εις την Ελληνικήν Κυβέρνησιν. Εφ’ όσον αι ανωτέρω συμφωνίαι τύχουν της εγκρίσεως της Ελληνικής Κυβερνήσεως προτείνω, όπως η παρούσα διακοίνωσις και η απάντησις της Υμετέρας Εξοχότητος θεωρηθούν ως αποτελούσαι επιβεβαίωσιν των συμφωνιών τούτων. Δέξασθε κλπ. CAVENDISH W. CANNON Αθήναι 27-5-1955 α/α 1804 Προς την Α.Ε. Κύριον CAVENDISH W. CANNON Πρεσβευτήν των Ηνωμένων Πολιτειών Αμερικής Εξοχώτατε, Έχω την τιμήν να γνωρίσω Υμίν λήψιν της υπ’ αριθ. 372 από 27-5-1955 Υμετέρας διακοινώσεως σχετικώς προς ειδικόν πρόγραμμα βοηθείας υπό μορφήν εγκαταστάσεων, το οποίον θέλει εκτελεσθή συμφώνως προς τας αρχάς και τους όρους των διακοινώσεων των ανταλλαγεισών την 30ην Ιουλ. 1954, ως και ετέρων συμφωνιών εν ισχύϊ μεταξύ των δύο Κυβερνήσεων, αι οποίαι έχουν ενδεχομένως εφαρμογήν εν προκειμένω. Έχω την τιμήν να επιβεβαιώσω ότι αι συμφωνίαι και αι διαδικασίαι αι εκτιθέμεναι εις την υπ’ αριθ. 372 από 27-5-1955 Υμετέραν διακοίνωσιν είναι αποδεκταί υπό της Βασιλικής Κυβερνήσεως. Δέξασθε κλπ. ΣΤΕΦΑΝΟΣ ΣΤΕΦΑΝΟΠΟΥΛΟΣ Άρθρ.2.-Ο Υπουργός Συντονισμού ή οι υπ’ αυτού οριζόμενοι υποκατάσταστατοι κρατικοί λειτουργοί εξουσιοδοτείται όπως συνάπτη μετά των αρμοδίων εντεταλμένων εκπροσώπων της Αμερικανικής Κυβερνήσεως συμπληρωματικάς συμφωνίας, αναφερομένας εις την εκτέλεσιν του προγράμματος βοηθείας υπό μορφήν εγκαταστάσεων και καλυπτούσης  Σελ. 518 τα αναλαμβανόμενα ειδικά σχέδια, άτινα θα διαλαμβάνουν την φύσιν και το ύψος της συμβολής των Κυβερνήσεων Ελλάδος και Η.Π.Α., την περιγραφήν και τον σκοπόν των ιδρυθησομένων εγκαταστάσεων, ως και ετέρας σχετικάς λεπτομερείας. Τοιαύται συμφωνίαι δύνανται να προβλέπουν την προμήθειαν υπό της Κυβερνήσεως των Η.Π.Α. παρά της Ελληνικής Κυβερνήσεως εφοδίων μέσω του προγράμματος υπερποντίων παραγγελιών και μεταβιβάσεων των εφοδίων τούτων υπό της Κυβερνήσεως των Η.Π.Α. εις την Ελληνικήν Κυβέρνησιν. Η ισχύς των διατάξεων του παρόντος άρθρου άρχεται από της 27ης Μαΐου 1955. Άρθρ.3.-Τα δυνάμει της ανωτέρω συμφωνίας πάραχωρηθησόμενα υπό της Κυβερνήσεως των Ηνωμένων Πολιτειών Αμερικής πάσης φύσεως εφόδια απαλλάσσονται παντός φόρου, δασμού, τέλους ή δικαιώματος υπέρ του Δημοσίου ή παντός τρίτου. Άρθρ.4.-1.Εξουσιοδοτούνται οι επί του Συντονισμού, Εθν. Αμύνης και Βιομηχανίας Υπουργοί Συμβουλίου συνομολογούν συμβάσεις μετά καταλλήλων ιδιωτικών επιχειρήσεων επί τω σκοπώ  όπως παραχωρούνται εις τας επιχειρήσεις ταύτας τα, δυνάμει της δια του άρθρ. 1 του παρόντος κυρουμένης συμφωνίας, χορηγούμενα εις την Ελληνικήν Κυβέρνησιν εφόδια, επί τη βάσει ειδικωτέρων όρων, καθορισθησομένων εν ταις σχετικαίς συμβάσεσιν. Πάντως αι επιχειρήσεις εις ας ήθελον παραχωρηθή τοιαύτα εφόδια θα αναλάβουν έναντι του Ελληνικού Δημοσίου, απάσας τας έναντι της Αμερικανικής Κυβερνήσεως υποχρεώσεις τούτου, τας απορρεούσας εκ της δια του άρθρ. 1 κυρουμένης συμφωνίας. 2.Αι περί ων η προηγουμένη παράγραφος συμβάσεις μεταξύ Ελληνικού Δημοσίου και ιδιωτικών επιχειρήσεων υπόκεινται εις μειωμένον τέλος χαρτοσήμου, καθοριζόμενον εν τη συμβάσει. 3.Επιτρέπεται όπως δια των κατά την παρ. 1 του παρόντος άρθρου συμβάσεων συνομολογήται και η κατά τα εν αυταίς ορισθησόμενα διαιτητική λύσις των κατά την εφαρμογήν τούτων τυχόν προκυψουσών διαφορών. 36.Ζ.α.23 Στρατιωτικές Προμήθειες 